હવે ધારો કે પૂર્વ માટે બીજો એક ટાઈમ ઝોન નક્કી કરવામાં આવે તો શું ફરક પડે તેની વાત કરીએ.પૂર્વ માટે દરેકે પોતાની ઘડિયાળના કાંટાને માત્ર થોડો ફેરવવા સિવાય બીજું કઈ કરવાની જરૂર નથી.આમ કરીને પણ કરોડો રૂપિયાની વીજ બચત કરાવી શકાય તેમ છે.આની પાછળ નું લોજીક એકદમ સરળ જ છે કે સરેરાશ માણસ પોતાની દિનચર્યા સરેરાશ દિવસના પ્રકાશ મુજબ કરે છે.આદત મુજબ દરેક માણસ પોતાનું કામ અંધકાર કે ઉજાસ ને સામે રાખી નહિ પણ ઘડિયાળના કાંટા ને સામે રાખી કરે છે.જેને લીધે સૂર્યોદય પછી ક્યારેક ઘણા કલાક સુધી પોતે પથારીમાં સુતા રહે છે અને સુર્યાસ્ત પછી ઘણા કલાકો જાગતો રહે છે.અનો મતલબ એ થાય કે સવારના કુદરતી ઉજાસનો સમય ઊંઘમાં અને રાત્રીના કુદરતી અંધકારમાં જાગવામાં કલાકો વિતાવી ઉર્જાનો વ્યય કરે છે.આવો હિસાબ સમગ્ર દેશનો કરીએ તો આ આંકડો કરોડો રૂપિયા સુધી પહોંચી જાય છે.આના ઉપાય માટે ભારતે વહેલી તકે પૂર્વ ભાગ માટે અલગ ટાઈમ ઝોન બનાવી દેવો જોઈએ જેથી તે ત્યાના સ્થાનિક કુદરતી ઉજાસ અને અંધકાર મુજબ પોતાની ઘડિયાળના કાંટાને સેટ કરી પોતાની દૈનિક ક્રિયા કરી ઉર્જા બચત કરી શકે.